als_Latn dik_Latn sna_Latn
Krepa “light” me miell orizi
Përbërësit:
Për 12-14 krepa
- 3 vezë
- 270 g miell orizi
- 40 ml vaj orizi, mund t’i bëni dhe me vaj luledielli nëse nuk e gjeni këtë vaj ose me gjalpë si krepat e tjera.
- 500 ml qumësht orizi
- pak kripë
- pak vanilje
Përgatitja:
Në një enë të bollshme me anë të larta shtoni miellin, vaniljen, pak kripë dhe qumështin. Rriheni mirë me rrahësin elektrik ose me telin e kuzhinës derisa të keni një masë lisho. Pastaj shtoni vezët, përziejini përsëri dhe në fund shtoni vajin. Rrihini derisa masa të jetë një krem i lëngshëm dhe homogjen. Mbulojeni me qese kuzhine enën dhe lëreni të pushojë në frigorifer për të paktën 50 minuta.
Pas kësaj ngrohni mirë një piastër për krepa ose një tigan me fund që nuk ngjit. Lyeni pak fundin e tij me vaj orizi herë pas here pasi brumi me miell orizi është më delikat dhe si pasojë ngjitet pas tiganit. Përzieni përsëri brumin e krepave dhe shtoni në tigan një garuzhde. Rrotullojeni tiganin në mënyrë që të shpërndani gjithë brumin në sipërfaqen e tij. Lëreni pak sekonda sa të mpikset dhe të marrë ngjyrën e artë dhe kthejeni petën e krepit. Vazhdoni kështu për gjithë pjesën tjetër të mbetur.
Personalizojeni me shijet që doni më tepër./Blitz.al/
lim_Latn als_Latn als_Latn spa_Latn deu_Latn als_Latn lvs_Latn als_Latn ces_Latn als_Latn als_Latn als_Latn als_Latn